b"\n_START_ARTICLE_\nMetralladora pesant Tipus 1\n_START_SECTION_\nDisseny\n_START_PARAGRAPH_\nL'arma va ser dissenyada el 1941, i va estar en producci\xc3\xb3 des del mateix any fins al final de la Segona Guerra Mundial. Va ser utilitzava a partir de l'any 1941 fins al 1945 per l'Ex\xc3\xa8rcit Imperial Japon\xc3\xa8s, tot i que es va usar fins a la d\xc3\xa8cada dels 50 a la Guerra d'Indoxina i la Guerra Civil xinesa.\n_START_SECTION_\nDescripci\xc3\xb3\n_START_PARAGRAPH_\nA vegades definida com una arma antia\xc3\xa8ria lleugera durant la Campanya del Pac\xc3\xadfic, la metralladora Tipus 1, era la versi\xc3\xb3 lleugera de la metralladora pesant Tipus 92 de 7,7x58 mm Arisaka. Utilitzava el mateix sistema per al seu \xc3\xbas, amb l'\xc3\xbanica difer\xc3\xa8ncia de que era m\xc3\xa9s petit. El can\xc3\xb3 estava dissenyat per a poder ser canviat r\xc3\xa0pidament en combat, i per aix\xc3\xb2 es va reduir el nombre d'anells de refrigeraci\xc3\xb3. Estava alimentada per una cinta met\xc3\xa0l\xc2\xb7lica de 30 cartutxos, amb una cad\xc3\xa8ncia de tir d'entre 400 i 450 bales/minut, a una velocitat inicial de 770 m/s._NEWLINE_L'arma tenia un pes total (carregada i amb el tr\xc3\xadpode) de 36,8 kg, una llargada total de 1.077 mm i una llargada del can\xc3\xb3 de 590 mm. El seu abast efectiu era d'uns 1.400 metres, i l'abast m\xc3\xa0xim era de 4.100 metres."